Luk 10:1-24 God stuur jou  
Teks: Luk 10:3

**Wat is die prentjie wat jy van die kerk het?**

Dalk ‘n kerkdiens waarheen mense kom om die woord van die Here te hoor?  
Prediking waarin die wil van die Here verkondig word?   
‘n Goeie orkes?

‘n Diakonie wat die armes versorg?  
‘n Uitreikdiensgroep wat sorg vir dié belangrike werk?  
Medegelowiges saam met wie jy kan kuier rondom God se wil in ons lewens?

Sou ons **dit kon opsom met** – “’n Kom hoor en word getrakteer” model?

Hou dit vir ‘n oomblik vas…

Wat dink jy is **God se prentjie van die kerk?**Wat is die elemente of aktiwiteite wat Hy van die kerk wil sien?

**Stem God en jou prentjie oor die kerk ooreen?**Indien nie, waar is die verskille en waarom

**Wie huidiglik eerlik na die kerk kyk**, sal opmerk:  
 die lidmaat talle van meeste hoofstroom kerke kwyn.  
Die kerke word kleiner by die dag.

**Waarom?**

Ek meen een van die hoofredes is:  
 Ons prentjie en God se prentjie van die kerk verskil dramaties.

**Hoe lyk God se prentjie van die kerk?**

Kom ons lees Lukas 10:1-24 en kyk hoe lyk God se prentjie.

*Die Here het nou 72\* ander dissi­pels gekies en hulle in pare vooruit ge­stuur na al die dorpe en plekkies wat Hy wou besoek. 2Dít was sy instruksies aan hulle: “Die oes is só groot, maar die werkers is so min. Bid tot die Here wat in beheer is van die oes, en vra dat Hy meer werkers in die veld sal stuur. 3Gaan nou, en onthou dat Ek julle soos lammers tussen wolwe instuur. 4Moenie enige geld saam­vat nie, of ’n reissak of selfs ’n ek­stra paar sandale nie. En moenie enige iemand langs die pad groet nie.*

*5“Elke keer wanneer julle ’n huis binne­gaan, spreek die vredesgroet daaroor uit. 6As dié wat daar bly, dit waardig is, sal die seën bly; as hulle dit nie is nie, sal die seën na julle toe terugkom. 7Wanneer julle in ’n dorp aankom, moenie van huis tot huis gaan nie. Bly op een plek, eet en drink wat hulle aan julle voorsit. Moenie huiwer om gasvryheid te aanvaar nie, want dié wat werk, verdien hulle loon.*

*8“As ’n dorp julle verwelkom, eet wat ook al aan julle voorgesit word 9en genees die siekes. Terwyl julle hulle genees, sê dan: ‘Die koningsheerskappy van God is nou naby julle.’ 10Maar as ’n dorp weier om julle te ontvang, gaan uit in die strate en sê: 11‘Ons vee die stof van julle dorp van ons voete af as ’n openbare aankondiging van julle oordeel. En moenie vergeet dat die koningsheerskappy van God naby is nie!’12Ek verseker julle, selfs die bose Sodom sal in die oordeelsdag beter daaraan toe wees as só ’n dorp.*

*13“Ellende wag vir julle, Gorasin en Betsaida! Want as die wonders wat Ek in julle gedoen het in die bose Tirus en Sidon gedoen was, sou hulle inwoners lankal in diep berou gesit het, geklee in sakke, en as op hulle koppe gegooi het om hulle be­rou te toon. 14Ja, Tirus en Sidon sal in die oordeelsdag beter daaraan toe wees as jul­le. 15En julle, mense van Kapernaum, sal julle tot die hemel verhoog word? Nee, julle sal afdaal tot in die doderyk\*.”*

*16Toe sê Hy vir die dissipels: “Enigeen wat julle boodskap ontvang, ontvang My ook. En enigeen wat julle verwerp, ver­werp My. En enigeen wat My verwerp, ver­werp God wat My gestuur het.”*

*17Toe die 72\* dissipels terugkom, het hul­le met vreugde gesê: “Here, selfs die dui­wels gehoorsaam ons wanneer ons u Naam gebruik!”*

*18“Ja,” het Hy hulle vertel. “Ek het Satan uit die hemel sien val soos ’n weerligstraal! 19En Ek het julle gesag gegee oor alle mag van die vyand, en julle kan oor slange en skerpioene loop en hulle vermorsel. Niks sal julle beseer nie. 20Maar moenie bly wees net omdat bose geeste julle gehoorsaam nie; wees bly omdat julle name opgeteken is as bur­gers van die hemel.”*

*21Toe is Jesus vervul met die blydskap van die Heilige Gees en het gesê: “O Vader, Here van hemel en aarde, dankie dat U die waarheid verberg het vir hulle wat hulle so slim en wys beskou, en dit aan die kindertjies bekendgemaak het. Ja, Va­der, dit het U behaag om dit só te doen.*

*22“My Vader het My gesag oor alles gegee. Niemand ken werklik die Seun nie, behalwe die Vader, en niemand ken werklik die Vader nie, behalwe die Seun en hulle aan wie die Seun Hom wil openbaar.”*

*23Toe hulle alleen was, het Hy na die dis­sipels gedraai en gesê: “Hoe bevoorreg is julle om te sien wat julle sien! 24Ek sê vir julle, baie profete en konings het begeer om te sien en te hoor wat julle sien en hoor, maar hulle kon nie*.”

Wat sou jy **sê is God se prentjie van die kerk?**

God se prentjie van die kerk = gestuurdes!

**Ek, jy, (die kerk) is gestuurdes…**

Eers stuur Jesus die 12 dissipels uit,   
en daarna nog 72.

Lees jy die **Johannes evangelie vind jy dit is die bloudruk**

God het Jesus gestuur,  
en Jesus het jou uitgestuur.

Die dag, die **moment wat jy in Jesus Christus as jou Saligmaker glo**,  
is jy ‘n gestuurde…  
Jesus Christus stuur jou!

Dit is een van die **uitstaande kenmerke van die kerk** (Luk 10)  
Mense/ Dissipels met ‘n opdrag om te verkondig.

**As dit waar is**, **en dit is..,**  
sal ons die binneprentjie van die kerk wat ons het,   
moet aanpas.

**Ons sal in beweging moet kom**.

Wat tans gebeur is:

**Ons soek die maklike opdragte** van die Here uit,   
konsentreer daarop,  
en glo, ons het ons kant gebring.

Dit **terwyl ons die hoofopdrag nl.  
 MAAK DISSIPELS (**Mat 28) gerieflikheidshalwe verbygaan…

Dit is tyd om te luister na die Here..,   
(anders gaan ons die doodsreuk wat daar oor die hoofstroom kerke hang  
nie afskud nie).

**Hoe moet ons dit doen?**

Vers 1(b) leer:  
 Jesus het hulle in pare uitgestuur.

Die **rede vir pare is** dat hulle mekaar kan bemoedig, help, aanspoor  
om waardige getuies te wees.

Dit **is deel van dissipelskap**.  
 As dissipels moet ons mekaar voordurend opskerp en aanspoor  
 om so te lewe, te praat, te speel  
 dat enige een wat na jou kyk,   
 die beeld van die Here Jesus in jou kan hoor, sien, ervaar.

Daarom is **kleingroepe of geloofsvriende geweldige belangrik**.

Tweedens moes die gestuurdes - bid.

1. Hulle moet bid **dat die Here meer arbeiders vir die oes sal stuur**.  
   Want die oes is so groot en die arbeiders so min.

As die oes destyds al groot was  
hoe groot is dit nie vandag nie.

1. Die **griekse werkwoord dui daarop dat jy moet bid  
   voordat jy uitgaan** om te verkondig.  
   (Ef 6:10 leer: Soek jou krag in die Here).

Die **werkwoord kan ook ‘n neutrale betekenis** hê.   
Dit pas net so goed in die verband.  
Ons sou dan kon vertaal: “Jy moet bid terwyl jy gaan”

**Bid dat die Here sy beloftes** vir ‘n groot oes **waar sal maak.**Terwyl jy verkondig, moet jy bly verwag  
en nie twyfel aan God se belofte nie.

**Hoekom is so min van ons met woordverkonding besig?**

Die rede is: **baie van ons glo:  
 \*** Ek **dink nie die opdrag is op my van toepassing** nie,   
 WANT ek het nie die gawesen kwaliteite om hierdie verkondigingswerk te doen nie.

Moses het ook probeer om sy eie onvermoë voor te hou.  
Dit is tipies mens…  
“Here, moenie my vra nie – vra iemand anders”

**As jy glo** in Jesus Christus as jou Verlosser  
is jy ‘n dissipel van Jesus en is hierdie opdrag aan jou gerig…

Die wonderlike is, **Hy laat jou nie alleen** in die verkondigingswerk nie.  
Die Heilige Gees is in jou, met jou, saam met jou.  
Hy gee jou die krag om te verkondig.

Jy moet net jouself as struikelblok oorwin…

**Die Here stuur jou.**   
Is jy bereid om te gaan?

Die **arbeidsveld is nie altyd vér nie**.  
Daar waar jy woon en werk is nie per toeval nie.  
God het jou daar geplaas.

Of jy in die buitelug, op kantoor, in ‘n fabriek is,   
 maak nie saak nie.  
Jy is **nie per toeval daar** nie.  
Jy is waar God jou wil hê.

**Jou bure**, is hulle gelowiges?  
Die mense wat vir jou werk – weet jy iets van hul geloofslewe.  
Verkondig jy die evangelie ook aan hulle waar nodig…

Maar **is dit nie gevaarlik om die evangelie te versprei nie?**Wat gaan die mense van my dink?  
Gaan my familie nie dink daar is fout met my nie..?

**Dank die Here, daar nog godsdiensvryheid** in ons land.  
Jy kan nog redelik ongehinderd en vry jou godsdiens beoefen en uitleef.

**Tog is dit nie altyd maanskyn** en rose vir gehoorsame evangelie verspreiders.  
Jesus leer:

Ek stuur julle soos lammers tussen wolwe in…

**Wolwe is nie goedgesind** teenoor skaaplammers nie…  
Tans sterf daar daagliks talle vir die enkel rede: Hulle is christene…

Dit kan wees dat die oomblik wat jy verkondig,   
ontdek jy die wolf in jou medemens, jou kollega, jou vriende, broer, suster, buurman…

**Jesus se antwoord is:** Moenie bang wees vir hulle wat jou liggaam kan doodmaak nie.

Dit is die Oorwinnaar van die wolf wat jou stuur…  
Onthou u in ons skrifgedeelte hoe opgewonde die dissipels was  
omdat selfs die duiwels hulle hulle aan gestuurde dissipels onderwerp het (v17).

Jy is **veiliger saam met Jesus tussen die wolwe**  
as sonder Hom tussen die lammers.

Slot

**Ons het ‘n kom en hoor model** vir kerkwees en   
dit werk nie.

Ons **sal moet oorslaan** na Jesus se model:

Gaan leef en vertel!

**Moenie jou bekommer oor die resultate** nie.  
Dit is die Heilige Gees wat die oortuigings werk moet doen.  
Meer daaroor later.

Wees prakties en konkreet.  
Dink solank aan wie daar is –aan wie jy die Here Jesus kan voorstel.  
   
 Amen

Bronnelys: Malan Nel, C Brown, Tyndale en verskeie Bybelvertalings